

**LIETUVOS RESPUBLIKOS**

**SOCIALINĖS APSAUGOS IR DARBO MINISTRAS**

**ĮSAKYMAS**

**DĖL PAPILDOMO FINANSAVIMO SKYRIMO PROJEKTAMS, ĮGYVENDINAMIEMS PAGAL 2014–2020 METŲ EUROPOS SĄJUNGOS FONDŲ INVESTICIJŲ VEIKSMŲ PROGRAMOS 8 PRIORITETO „SOCIALINĖS ĮTRAUKTIES DIDINIMAS IR KOVA SU SKURDU“ ĮGYVENDINIMO PRIEMONĘ NR. 08.4.1-ESFA-V-416 „KOMPLEKSINĖS PASLAUGOS ŠEIMAI“**

2020 m. rugsėjo 8 d. Nr. A1-818

Vilnius

Vadovaudamasis Projektų administravimo ir finansavimo taisyklių, patvirtintų Lietuvos Respublikos finansų ministro 2014 m. spalio 8 d. įsakymu Nr. 1K-316 „Dėl Projektų administravimo ir finansavimo taisyklių patvirtinimo“, 196.1 papunkčiu ir 206 punktu, atsižvelgdamas į Europos socialinio fondo agentūros 2020 m. rugpjūčio 27 d. raštą Nr. ESFS14-2020-01871 „Papildomo finansavimo skyrimas. Projekto numeris: 08.4.1-ESFA-V-416-09-0002“ bei 2020 m. rugsėjo 4 d. raštą Nr. ESFS14-2020-01926 „Papildomo finansavimo skyrimas. Projekto numeris: 08.4.1-ESFA-V-416-07-0001“:

1. S k i r i u šio įsakymo priede nurodytiems iš Europos Sąjungos struktūrinių fondų lėšų bendrai finansuojamiems projektams iki 215 722,99 Eur (dviejų šimtų penkiolikos tūkstančių septynių šimtų dvidešimt dviejų eurų 99 ct) papildomą finansavimą iš 03.03 programos „Socialinių paslaugų ir integracijos plėtra“ 03003020103 priemonės „Teikti kompleksines paslaugas šeimoms ir vaikams“ (funkcinės klasifikacijos kodas – 10.09.01.01), finansavimo šaltinio kodas − 1.3.2.7.1 (Europos Sąjungos lėšos).

2. Šis sprendimas gali būti apskųstas Lietuvos Respublikos administracinių bylų teisenos įstatymo nustatyta tvarka.

|  |  |
| --- | --- |
| Socialinės apsaugos ir darbo ministras | Linas Kukuraitis |

Lietuvos Respublikos socialinės apsaugos ir darbo ministro 2020 m. rugsėjo 8 d. įsakymo Nr. A1-818

priedas

**PAPILDOMAI FINANSUOJAMI PROJEKTAI**

|  |  |  |  |  |  |  |  |
| --- | --- | --- | --- | --- | --- | --- | --- |
| **Eil. Nr.** | **Projekto kodas** | **Projekto vykdytojo pavadinimas** | **Projekto vykdytojo juridinio asmens kodas** | **Projekto pavadinimas** | **Projektui skiriamos papildomo finansavimo lėšos** | | |
| **iš viso iki, Eur** | **iš jų** | |
| **Europos Sąjungos struktūrinių fondų lėšos iki, Eur** | **Lietuvos Respublikos valstybės biudžeto lėšos iki, Eur** |
| 1. | 08.4.1-ESFA-V-416-09-0002 | Šalčininkų rajono savivaldybės administracija | 188718713 | Kompleksiškai teikiamų paslaugų šeimai plėtra Šalčininkų rajone | 124 660,99 | 124 660,99 | - |
| 2. | 08.4.1-ESFA-V-416-07-0001 | Šilalės rajono savivaldybės administracija | 188773720 | Kompleksiškai teikiamų paslaugų šeimai teikimas Šilalės rajono savivaldybėje | 91 062,00 | 91 062,00 | - |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_